Jautājumi Iepirkuma komisijai 05.08.2024.

1) Izskatot nolikumu un kritēriju prasības, jautājums ir, vai pēdējie 5 gadi būvprojektu vadītājam domāti, kad projekts saskaņots vai kad tas nodots ekspluatācijā?
 Atbilde.
Iepirkuma Nolikuma 24.6.7.3. apakšpunktā un 7.pielikumā ir norādīta sekojoša informācija:	
	3.
	Būvprojekta vadītājam  iepriekšējo 5 (piecu) gadu laikā (2019., 2020., 2021., 2022., 2023.gadā un 2024.gadā līdz piedāvājuma iesniegšanas dienai) pieredze kā būvprojekta vadītājam ir līdzvērtīga objekta būvprojekta izstrādē, kurā izpildās visi zemāk uzskaitītie nosacījumi:
· veikta trešās grupas ēkas pārbūve, ēkas atjaunošanas vai jaunbūves projektēšana un nodrošināta šī projekta autoruzraudzība;
· izstrādātais būvprojekts ir ticis saskaņots atbilstoši normatīvajos aktos noteiktajā kārtībā;
· būvdarbi ir pabeigti, objekts nodots ekspluatācijā
· vadīta būvprojekta izstrāde, kur būvprojektā ir paredzēti pasākumi, kas nodrošina vides un informācijas pieejamību (personām ar redzes, dzirdes, kustību, garīga rakstura traucējumiem),  projektēta iekšējās apkures sistēmas izbūve, projektēta iekšējās elektroapgādes izbūve ar ēkas iekštelpu apgaismojumu, kas projektēts saskaņā ar Ministru kabineta 20.06.2017. noteikumiem Nr. 353 „Prasības zaļajam publiskajam iepirkumam un to piemērošanas kārtība”


Pamatojoties uz augstākminēto informāciju, būvprojekta vadītājam sava kvalifikācija  ir  jāapliecina ar līdzvērtīga būvprojekta izstrādi objektam, kurā būvdarbi ir pabeigti, objekts nodots ekspluatācijā.

2) Kāda veida telpās un kādā apjomā ir jānodrošina sliežu un pacēlāja sistēma pacientu pārvietošanai?
Atbilde.
[bookmark: _GoBack]Ēkas 3. stāvā atrodas spinālo pacientu rehabilitācijas nodaļa, kas  realizē  rehabilitācijas programmu pēc pacientiem pēc muguras smadzeņu bojājumiem. Nodaļā ir 13 palātas un  1 fizioterapijas zāle, kur nepieciešams uzstādīt sliežu/pacēlāju sistēmu, kopā  14 gabali.
Ēkas 4. stāvā atrodas neirorehabilitācijas nodaļa, kas  realizē atbilstošas  rehabilitācijas programmas.  Nodaļā ir 23 palātas un 2 fizioterapijas zāles, kur nepieciešams uzstādīt sliežu/pacēlāju sistēmu, kopā 25 gabali.

3) Kādā skaitā un kurās telpās paredzēt moduļu medicīniskās konsoles?
Atbilde.
Ēkas 3. stāvā atrodas   13 palātas, kur katrā palātā nepieciešams uzstādīt pa 2 konsolēm.
Ēkas 4. stāvā atrodas  23 palātas, kur katrā palātā nepieciešams uzstādīt pa 2 konsolēm.

4) Vai telpās, kurās tiek izbūvētas starpsienas, ir kādas skaņas izolācijas prasības? Norādām, ka ar sienas pīrāgu, kāds norādīts projektēšanas uzdevumā starpsienu izbūvei, skaņas izolācijas prasības nodrošināt nav iespējams.
Atbilde.
 Ja būs nepieciešamība  kādā telpā izbūvēt starpsienas, tad projektētājam/būvniekam jānodrošina atbilstība LBN prasībām, nodrošinot norobežojošo konstrukciju skaņas izolāciju vismaz 35 dB.

5) Ņemot vērā, ka būvdarbu laikā centrs turpina funkcionēt un ierobežoto darbu izpildes termiņu, vai ir kādi ierobežojumi uz trokšņošanu un ir definēts darba laiks, kurā drīkst veikt būvdarbus?
Atbilde.
 Būvdarbus drīkst uzsākt no plkst.8.00,  ierobežojumi uz trokšņainiem darbiem ir no plkst.13.00 līdz 14.00, kad bērnu nodaļā ir klusā stunda.
